Lautta-alus L/A Merituuli saapumassa Houtskarin lauttarantaan.
**Saariston Rengastie** on Merenkulkulaitoksen vuonna 1996 käynnistämä hanke, jonka tarkoituksena on edistää Lounais-Suomen saariston pohjois- ja keskiosien matkailua sekä parantaa saariston sisäisiä ja mantereen välisiä yhteyksiä ja saavutettavuutta. Rengastie koostuu sekä yleisen tieverkon osuuksista että niitä yhdistävistä yhteysalus- ja lossiyhteyksistä. Reitillä on yhteensä pituutta 160–190 kilometriä yleisiä teitä, minkä lisäksi vesistöjen ylityksiä on kaikkiaan noin 30–50 kilometriä. Vuosittain reitillä liikkuu noin 20 000 matkailijaa. Rengastie on mahdollista kulkea kokonaisuudessaan ainoastaan toukokuusta syyskuuhun, jolloin M/S Antonia liikennöi Iniön ja Mossalan välillä. Muina aikoina reitin voi kulkea Houtskarin Mossalaan tai Iniön Daleniin asti.

Rengastietä markkinoidaan pyöräilymatkailukohteena, mutta matkalla on vain vähän pyöräteitä. Pyöräilijät moittivat ajoradalla ajamista ja muun liikenteen vilkkautta. Joidenkin mukaan pyöräilijät ovat kapeilla teillä suorastaan hengenvaarassa.

Rengastien reitti ja lauttavälit
--------------------------------

L/A Prostvik 1 Korppoon puoleisella lauttarannalla.
Saariston rengastie kulkee Turun, Kaarinan, Paraisten, Kustavin, Taivassalon, Maskun ja Naantalin kuntien alueella. Reitillä on yhteensä neljä lauttaa: kolme lossia ja yksi yhteysalus (kaksi jos mennään Velkuan reittiä). 

Rengastie on auki ainoastaan kesäisin, jolloin maksullinen yhteysalus m/s Antonia liikennöi kesäkuukausina Houtskarin Mossalan ja Iniön Dalenin väliä. Antonia liikennöi 14.5. – 29.8.2021.

Suomen lauttaliikenteestä vastaava Varsinais-Suomen Ely-keskus julkaisi toukokuussa 2014 Lautta.net -palvelun, johon kuuluu Rengastien reittiopas. Lauttaliikenteen hoidosta vastaa Finferries kaikilla muilla lauttapaikoilla, paitsi Skagenissa. Skagenin lossista vastaa Kymen Saaristoliikenne Oy.

|  |  |  |
| --- | --- | --- |
| **Liikennöintiväli** | **Alus** | **Matkan kesto** |
| Parainen–Nauvo | L/A Elektra, L/A Sterna, L/A Falco | 10 min |
| Nauvo–Korppoo | L/A Prostvik 1, L/A Nagu 2 | 5 min |
| Korppoo–Houtskari | L/A Stella, L/A Mergus | 25 min |
| Roslax – Kivimo (Houtskari) | Kivimon lossi | 5 min |
| Björkö – Mossala (Houtskari) | Mossalan lossi | 5 min |
| Houtskari–Iniö | m/s Antonia | 50 min |
| Skagen – Jumo (Iniö) | m/l Vikare | 5 min |
| Iniö–Kustavi | m/s Aura | 25 min |

#### Pieni Rengastie

|  |  |  |
| --- | --- | --- |
| **Liikennöintiväli** | **Alus** | **Matkan kesto** |
| Airismaa – Aasla (Rymättylä) | Hämmärönsalmen lossi | 5 min |
| Hanka–Nauvo | m/s Östern | 1 tunti |
| Nauvo–Parainen | L/A Elektra, L/A Sterna, L/A Falco | 10 min |

Matkailunähtävyydet
-------------------

Kuusiston linnan raunioita.
Borgbergin näkötorni Houtskarissa.
Iniön kirkko.
Matkailunähtävyyksiä Saariston rengastien varrella ovat:

### Turku

* Forum Marinum

### Kaarina

* Kuusiston kartano
* Kuusiston linnan rauniot

### Parainen

* Kirjalansalmen silta
* Hessundinsalmen silta
* Paraisten kotiseutumuseo
* Vanha Malmi ja Fredrikantupa (Arkistoitu – Internet Archive)
* Paraisten kalkkilouhos
* Sementtiteollisuuden muistomerkki
* Lenholmin luonnonsuojelualue
* Mattholmsfladan

#### Nauvo

* Nauvon harmaakivikirkko
* Nauvon satama
* Seilin kirkko

#### Korppoo

* Korppoon kirkko
* Saaristokeskus Korpoström
* Korppoon kotiseutumuseo
* Utön majakka

#### Houtskari

Houtskari edustaa rengastien läntisintä aluetta. Houtskariin tullaan joko etelän puolelta Kittuis-nimiseen kylään tai pohjoista reittiä Mossala-nimiseen saareen. Eteläreitti on pääliikennöintiväylä Korppoon Galtbyyseen, josta matka jatkuu Nauvon ja Paraisten kautta mantereelle. Eteläreitti on avoinna vuoden ympäri ja on ilmainen. Pohjoisreitti on liikennöinnissä ainoastaan kesällä ja syksyllä erikseen mainittuina aikoina. Päätuloväylien välissä liikennöi vuoden ympäri kaksi lauttaa Mossalan ja Kivimo-saarten välillä sekä Kivimo ja pääsaaren välillä.

Houtskarissa on majoitusmahdollisuuksia siten, että osa on rengastien varrella tai sen välittömässä läheisyydessä. Näitä ovat muun muassa Kittuis-Camping ja Mossala Camping. Muita majoituspaikkoja edustaa Saaristokoulu Näsbyn kylässä sekä kesäisin huipputason ravintolanakin toimiva Hyppeis värdhus Hypeisissä.

Näsbyn kylässä toimii myös Näsbyn vierasvenesatama Skagen palveluineen. Vierasvenesataman välittömässä läheisyydessä toimii myös Houtskarin saaristolaismuseo, jossa voi tutustua muun muassa vanhaan vene- ja venemoottorikantaan. Samassa kylässä toimii myös kauppa, jonka aukioloajat ovat kesäisin otettu huomioon pidennetyllä aukioloajoilla.

* Mossalan näköalatorni
* Houtskarin saaristomuseo
* Houtskarin kirkko
* Borgbergin näköalatorni
* Hyppeisen kylä

#### Iniö

* Iniön kirkko

### Taivassalo

* Taivassalon kirkko

### Masku

* Louhisaaren kartanolinna

### Naantali

#### Velkua

* Velkuan kirkko
* Palvan meritaistelun kanuuna

#### Rymättylä

* Nuotanvetäjäpatsas
* Maskulaisten kotiseutumuseo
* Rymättylän kirkko (*Pyhän Jaakobin keskiaikainen harmaakivikirkko*)
* Karhuvuori ja Karhuvuoren ilmavalvontatorni

Katso myös
----------

* Lännentie (tiehanke)
* Pohjolan rengastie

Lähteet
-------

1. 1 2 3  Pyöräilymatkailu | "Vähemmän kylmähermoinen olisi reitillä aika paniikissa" – Saariston rengastie täyttää 25 vuotta, mutta reitti on vieläkin vaarallinen pyöräilijöille *Helsingin Sanomat*.  23.6.2021. Viitattu 23.6.2021.
2. ↑  Uusi Lautta.net-palvelu avuksi saaristoliikenteen aikataulu- ja reittihakuun *ely-keskus.fi*.
3. 1 2  ABONISOS. Lauri Hokkisen sivusto.
4. 1 2 3  Rymättylän kunnan matkailusivu (2008)

Aiheesta muualla
----------------

* ABONISOS, Rengastietä Turun Saaristoon. Matkailukirjailija Lauri Hokkisen sivusto
* Saariston rengastie Ylen Elävässä arkistossa